Z A P I S N I K

7. sjednice Školskog odbora Gimnazije „Matija Mesić“ održane 14. siječnja 2022. godine s početkom u 13,00 sati u zgradi Gimnazije.

Prisutni članovi:

Andrijana Nemet-Kosijer, predstavnica Nastavničkog vijeća

Kornelija Šebalj, predstavnica skupa radnika

Jasmina Beljan, predstavnica osnivača

Anita Štivić, predstavnica osnivača

Odsutni: Anita Holub, predstavnica osnivača

 Robert Marić, predstavnik Vijeća roditelja

 Mirta Matanić, predstavnica Nastavničkog vijeća

Ostali prisutni: Lucija Brnić, ravnateljica i Gorana Lavrenčič, tajnica

Predsjednica Školskog odbora, Andrijana Nemet-Kosijer, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 6. sjednice Školskog odbora

2. Donošenje odluke o pokretanju postupka jednostavne nabave za opremanje

 praktikuma biologije i fizike

3. Donošenje prijedloga Odluke o dopuni Statuta Gimnazije „Matija Mesić“

4. Donošenje Odluke o davanju na korištenje dvorane za tjelesni odgoj, prostora čajne

 kuhinje, dijela aule gdje je postavljen aparat za napitke i prostora učionica u školskoj

 godini 2021./2022.

5. Razno

Dnevni red jednoglasno je usvojen.

Ad. 1.

Zapisnik 6. sjednice Školskog odbora usvojen je jednoglasno.

Ad. 2.

Ravnateljica je obrazložila potrebu donošenja Odluke o pokretanju postupka jednostavne nabave za opremanje praktikuma biologije i fizike, a koji je prethodno dogovoren na sastanku sa Županijom. Radi se o sredstvima za rad u nastavi spomenutih predmeta ukupne vrijednosti 153. 600, 00 kn bez PDV-a.

Na prijedlog ravnateljice nije bilo primjedbi i jednoglasno je donesena sljedeća

ODLUKA

o pokretanju postupka jednostavne nabave

1. Ovom odlukom pokreće se postupak jednostavne nabave procijenjene vrijednosti veće od 20.000,00 kuna bez PDV- a.
2. Predmet nabave opremanje je praktikuma biologije i fizike u Gimnaziji “Matija Mesić”, Slavonski Brod.
3. Procijenjena vrijednost nabave iznosi: 153.600,00 kn bez PDV-a.
4. Sredstva za nabavu iz točke 3. osigurana su od strane osnivača škole Brodsko-posavske županije.
5. Pripremu i postupak jednostavne nabave provodi povjerenstvo od najmanje tri člana koje imenuje ravnateljica.
6. Odluka se dostavlja osnivaču škole Brodsko-posavskoj županiji radi dobivanja suglasnosti sukladno članku 57. Statuta Gimnazije “Matija Mesić”, Slavonski Brod.
7. Odluka stupa na snagu danom donošenja.

Ad. 3.

Tajnica je obrazložila potrebu donošenja Odluke o dopuni Statuta Gimnazije jer smo ove godine upisali novi obrazovni program, prirodoslovna gimnazija, te se isti mora unijeti u članak 10. stavak 1. kojim se regulira djelatnost škole.

Na prijedlog o dopuni Statuta nije bilo primjedbi i jednoglasno su donesene:

ODLUKA

o dopuni djelatnosti

Gimnazije “Matija Mesić”, Slavonski Brod

1. Ovom odlukom dopunjuje se djelatnost Gimnazije “Matija Mesić” , Slavonski Brod, na

 način da se uvodi novi obrazovni program Škole koji glasi:

 **-** prirodoslovna gimnazija

2. Ova odluka stupa na snagu danom donošenja.

OBRAZLOŽENJE

Školski odbor Gimnazije „Matija Mesić“ na sjednici održanoj 14. listopada 2020. godine usvojio je prijedlog za uvođenje novog obrazovnog programa te dao suglasnost za podnošenje zahtjeva nadležnim tijelima za uvođenje programa prirodoslovne gimnazije.

Osnivač škole Brodsko-posavska županija, Upravni odjel za obrazovanje, šport i kulturu dao je suglasnost za izvođenje novog programa dana 23. listopada 2020. godine.

Škola je 1. prosinca 2020. godine uputila Ministarstvu znanosti i obrazovanja zahtjev za početak izvođenja obrazovnog programa prirodoslovne gimnazije. Ministarstvo je, na temelju dokumentacije, utvrdilo da škola ispunjava uvjete i dana 26. travnja 2021. godine donijelo Rješenje kojim se Gimnaziji odobrava početak izvođenja obrazovnog programa prirodoslovne gimnazije. Temeljem toga, Školski odbor donio je odluku kojom se dopunjuje djelatnost škole.

Slijedom navedenog odlučeno je kao u izreci.

ODLUKA

o usvajanju Prijedloga Odluke o izmjeni i dopuni Statuta

Gimnazije ”Matija Mesić”, Slavonski Brod

1. Donosi se Prijedlog Odluke o izmjeni i dopuni Statuta Gimnazije „Matija Mesić“, Slavonski Brod.
2. Prijedlog Odluke o izmjeni i dopuni Statuta Gimnazije „Matija Mesić“, Slavonski Brod dostavit će se osnivaču škole Brodsko - posavskoj županiji radi dobivanja prethodne suglasnosti.
3. Ova odluka stupa na snagu danom donošenja.

Ad. 4.

Ravnateljica je obrazložila potrebu donošenja odluke o davanju na korištenje školskih prostora vanjskim korisnicima uz naknadu. Tu je riječ o iznajmljivanju dvorane za tjelesni odgoj, prostora čajne kuhinje, dijela aule gdje je postavljen aparat za napitke i prostora učionica u školskoj godini 2021./2022. Također je predložila da se traži iznos od 60,00 kn po satu za korištenje učionice jer je prethodnom odlukom bila određena svota od 100,00 kn.

Na prijedlog ravnateljice nije bilo primjedbi i jednoglasno je donesena sljedeća

ODLUKA

o visini naknade za korištenje prostora učionica

1. Prostor škole - prostor učionica Gimnazije „Matija Mesić“, Slavonski Brod davat će se na

 korištenje zainteresiranim korisnicima samo u slobodno vrijeme, kada ga više ne koriste

 učenici Gimnazije.

2. Naknada za korištenje prostora škole - prostora učionica utvrđuje se u iznosu od

 60,00 kuna po satu korištenja.

3. Način i uvjeti davanja na korištenje prostora škole regulirat će se posebnim ugovorima

 sklopljenim sa svim korisnicima.

4. Prostor škole davat će se na korištenje u vrijeme i na način kojim se neće remetiti redoviti

 rad škole.

5. Odluka stupa na snagu danom donošenja.

Nakon Odluke o visina naknade za korištenje prostora učionica jednoglasno je donesena i

ODLUKA

o davanju na korištenje dvorane za tjelesni odgoj, prostora čajne kuhinje,

dijela aule gdje je postavljen aparat za napitke i prostora učionica

u školskoj godini 2021./2022.

1. Dvorana za tjelesni odgoj Gimnazije „Matija Mesić“ u školskoj godini 2021./2022. davat će se na korištenje zainteresiranim športskim klubovima i drugim zainteresiranim korisnicima samo u slobodno vrijeme, kada je više ne koriste učenici Gimnazije.

1.1. Naknada za korištenje dvorane utvrđuje se u iznosu od:

- 250,00 kuna po satu korištenja za termin u vremenu od 21 do 22 sata i

- 200,00 kuna po satu korištenja za termin u vremenu od 22 do 23 sata.

1.2. Način i uvjeti davanja na korištenje dvorane za tjelesni odgoj regulirat će se posebnim ugovorima sklopljenim sa svim korisnicima.

2. Gimnazija „Matija Mesić“, u školskoj godini 2021./2022., davat će na korištenje prostor čajne kuhinje koji se nalazi u auli Gimnazije.

2.1. U prostoru čajne kuhinje pružat će se usluge prehrane (prodaja gotovih proizvoda) isključivo učenicima i zaposlenicima Gimnazije.

2.2. Naknada za korištenje prostora utvrđuje se u iznosu od 4.420,00 kuna, a način i uvjeti davanja na korištenje navedenog prostora regulirat će se posebnim ugovorom sklopljenim s odabranim korisnikom.

3. Dio aule Gimnazije „Matija Mesić“ davat će se na korištenje za postavljanje aparata za napitke za učenike Gimnazije.

3.1. Naknada za korištenje prostora utvrđuje se u iznosu od 1.200,00 kuna, a način i uvjeti davanja na korištenje dijela aule za postavljanje aparata za napitke regulirat će se posebnim ugovorom sklopljenim s odabranim korisnikom.

4. Prostor učionica Gimnazije „Matija Mesić“ davat će se na korištenje zainteresiranim korisnicima samo u slobodno vrijeme, kada ga više ne koriste učenici Gimnazije.

4.1. Naknada za korištenje prostora škole - prostora učionica utvrđuje se u iznosu od

60,00 kuna po satu korištenja.

4.2. Način i uvjeti davanja na korištenje prostora škole regulirat će se posebnim ugovorima

sklopljenim sa svim korisnicima.

5. Školski prostor davat će se na korištenje u vrijeme i na način kojim se neće remetiti redoviti rad škole.

6. Odluka stupa na snagu danom donošenja.

Ad. 5.

Ravnateljica je obavijestila o mogućoj promjeni datuma u Kalendaru rada škole zbog proslave Dana škole. Naime, planirane aktivnosti možda se neće moći održati 18.2.2022. zbog pooštrenih epidemioloških mjera te će se iste prebaciti na travanj ili dane kada to mjere dozvole. Također je iznijela i prijedlog provedbe probne državne mature za 3. i 4. razrede u travnju ove godine.

Sjednica je završila u 13.30 sati.

Zapisnik napisala: Predsjednica Školskog odbora:

Kornelija Šebalj, prof. mr. sc. Andrijana Nemet-Kosijer

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_